**IZBORNI PROGRAM RADIO ILIJAŠA 2020**

**LOKALNI IZBORI 2020**

Za predstojeće lokalne izbore u BiH, u sklopu izborne kampanje koja počinje 16. oktobra , političkim subjektima   u izbornoj jedinici Ilijaš u programu Radio Ilijaša   biće omogućeno besplatno:

**-neposredna obraćanja u trajanju od 10 minuta**

**-učešće predstavljenih kandidata u polusatnoj debati ( pet minuta po kandidatu izlaganje o temi i tri minute za završnu riječ)**

Izborni program ( obraćanja i debata) emitovat će se svakim radnim danom od 16 DO 17:30 SATI.  Saopćenja za javnost  biće emitovana besplatno u petnaestominutnoj Izbornoj hronici u 18:30 sati.

 U terminima predviđenim za plaćeno političko oglašavanje, svaki politički subjekt ima pravo na  30 minuta sedmično, uključujući  i džinglove.

**Termini za plaćeno oglašavanje: Svaki dan u osam, 11 i 14:30, 18:30 sati.**

**Cjenovnik je ostao nepromijenjen kao i za ostala oglašavanja u radijskom programu i dostupan je na upit kao i na web stranici Radio Ilijaša.**

 Kad je u pitanju plaćeno političko oglašavanje, politički subjekti iznos treba da uplate prije emitovanja, a ukoliko će se u ovom terminu obraćati, obraćanja treba da budu snimljena dan ranije.

U programu Radija Ilijaš od  16. oktobra počinje predstavljanje  političkih subjekata koji učestvuju na predstojećim lokalnim izborima u izbornoj jedinici Ilijaš.

Teme i  pitanja za debate :

1. ocjena sadašnjeg stanja u općini Ilijaš
2. najizraženiji problemi u našoj lokalnoj zajednici,
3. prioritetna pitanja koja treba riješiti u narednom periodu,
4. šta je potrebno uraditi za poboljšanje uslova i kvaliteta života građana;

Radio Ilijaš omogućio je svim političkim subjektima neposredna obraćanja biračima te učešće u debatama.

Lokalni izbori u BiH biće održani 15. novembra, a predizborna kampanja počinje 16. oktobra i traje do 14. novembra u 7 sati kada počinje predizborna šutnja.

**NAPOMENA :**

Zbog aktuelne epidemiološke situacije, predviđeno je gostovanje maksimalno tri kandidata u studiju. Zbog epidemije, nudimo mogućnost kandidatima i da audio snimak obraćanja pošalju emailom i bit će emitovan prema rasporedu. Snimak je potrebno poslati dan radije putem emaila: radioilijas@gmail.com.

Predviđeno vrijeme trajanja debata je 30 minuta u slučaju kad su prisutna sva tri predstavnika političkih subjekata.

U slučaju da se odazove jedan politički subjekat, emisija će trajati 15 minuta a ako su prisutna dva kandidata 20 minuta;

Predstavnici političkih subjekata obavezni su da prilikom gostovanja u program nose zaštitne maske.